„Au ieșit călcându-se în picioare”. 3.000 de deținuți au evadat și alți 10 au murit într-un incendiu de la o închisoare din Congo
Aproximativ 3.000 de deținuți au evadat luni dintr-o închisoare care a fost incendiată din orașul Goma, situat în nord-estul Republicii Democrate Congo (RDC). Din cauza focului, 10 oameni au murit, majoritatea femei. Incidentul a avut loc în contextul în care gruparea rebelă M23, aflată în conflict cu autoritățile congoleze, a ocupat orașul, relatează EFE, citată de Agerpres.